Լոկառնոյի պայմանագրեր (1925)

Լոկառնոյի պայմանագրեր, Գերմանիայի արևմտյան սահմանների երաշխիքի և իրավարարության վերաբերյալ պայմանագրեր, նախաստորագրվել են Լոկառնոյի (Շվեյցարիա) կոնֆերանսում հոկտեմբերի 16-ին և ստորագրվել՝ Լոնդոնում՝ դեկտեմբերի 1-ին։ Գլխավոր փաստաթուղթը Գերմանիայի, Բելգիայի, Ֆրանսիայի, Իտալիայի և Մեծ Բրիտանիայի միջև կնքված Հռենոսյան երաշխիքային պակտն էր։ 

Նախատեսվում էր պահպանել տարածքային ստատուս քվոն (ներառյալ Հռենոսի ապառազմականացված գոտին) և ապահովել գերմանա-ֆրանսիական ու գերմանա-բելգիական սահմանների անձեռնմխելիությունը։ Իրավարարության (արբիտրաժի) վերաբերյալ պայմանագրերը, որ Գերմանիան կնքել էր Լեհաստանի և Չեխոսլովակիայի հետ, ինչպես նաև ֆրանս-լեհական ու ֆրանս-չեխոսլովակյան պայմանագրերը, թեպետ լրացնում էին այդ պակտը, սակայն արևելյան սահմանների անխախտության իրական երաշխիքներ չէին ստեղծում։ 

Լոկառնոյի պայմանագրերը որոշակիորեն թուլացնում էին Ֆրանսիայի արզմ. և քաղաքական դիրքերը Եվրոպայում, քանի որ նրա հիմնական թշնամին՝ Գերմանիան, այլևս դիտվում էր «իրավահավասար կողմ» և մշտական տեղ էր ստանում Ազգերի լիգայի խորհրդում որպես մեծ տերություն։ 

1936 թվականի մարտին Ֆաշիստական Գերմանիան միակողմանիորեն լուծեց Լոկառնոյի պայմանագրեր և զորք մտցրեց Հռենոսի ապառազմականացված գոտին։

Պայմանագրեր այբբենական կարգով
Միջպատերազմական ժամանակաշրջանի պայմանագրեր
1925 կնքված պայմանագրեր
Բելգիա-գերմանական հարաբերություններ
Ֆրանս-գերմանական հարաբերություններ
Եվրոպայի պատմություն
Իտալիայի թագավորություն (1861–1946)
Բելգիայի պայմանագրեր